OzLabs/hebrew-wiki-articles huggingface dataset:
הדיוויזיה השביעית (מצרים)

דיוויזיה 7 היא דיוויזיית חיל רגלים בצבא מצרים. בסיסיה ממוקמים באזור הקילומטר ה-101 (101 ק"מ ממזרח לקהיר).

==מלחמת ששת הימים==
הדיוויזיה הייתה מוצבת בגזרה הצפונית של גבול ישראל-מצרים ושם השתתפה במלחמת ששת הימים. פיקד על הדיוויזיה, מפקד בית הספר לחי"ר של הצבא המצרי, גנרל עבד אל עזיז סולימאן.

הרכב הדיוויזיה היה:
* חטיבת חי"ר 16
* חטיבה חי"ר 11
*חטיבת המשמר הלאומי
*חטיבה ארטילרית
*בנוסף לגדודי הטנקים שהיוו חלק אורגני מחטיבות החי"ר תוגברה הדיוויזיה בגדוד טנקים נוסף. ובסך הכל, 80 טנקים מהדגמים: T-34, IS-3 וטנקי שרמן עם צריחים של AMX-13.

הדיוויזיה לחמה לעצירת פריצת אוגדה 84 של צה"ל לרצועת עזה, ח'אן יונס ורפיח. לאחר כישלונה לעצור את ההתקדמות הישראלית, נכשלה הדיוויזיה גם במניעת כיבושם של אל עריש, שדה התעופה שלה וביר לחפן על ידי צה"ל. במהלך הקרבות ספגה הדיוויזיה אבדות כבדות ואיבדה את כושר הלחימה שלה.

לאחר המלחמה טענו מפקדיה, כי חיילי הדיוויזיה סבלו מאימון לקוי, נשק מיושן ומהעדר מוחלט של הגנה אווירית.

==מלחמת יום הכיפורים==
במלחמת יום הכיפורים השתתפה במבצע באדר - צליחת תעלת סואץ ובלחימה בגדה המזרחית שלה במסגרת הארמייה המצרית השלישית.
על הדיוויזיה פיקד בריגדיר גנרל אחמד בדאווי (שהיה במלחמת ששת הימים קצין המבצעים של הדיוויזיה), הדיוויזיה הייתה חלק מהארמייה המצרית השלישית והיא כללה שלוש חטיבות:
* חטיבת חי"ר 11
* חטיבת חי"ר 12
* חטיבה ממוכנת 8

ערב המלחמה נפרשו כוחות הדיוויזיה באזור שלופה (בין האגם המר הגדול והעיר סואץ) ומטרתם הייתה כיבוש האזור המוביל למעבר הגידי. כוחות מדיוויזיה 7 היו הראשונים בצבא המצרי שהצליחו לצלוח את תעלת סואץ ולהשתלט על שטח בגדה המזרחית של התעלה. בסיום המלחמה נמנתה דיוויזיה 7 על כוחות הארמייה השלישית שכותרו על ידי צה"ל.

==קישורים חיצוניים==
* אברהם זהר, [https://web.archive.org/web/20160303194652/http://www.yadlashiryon.com/show_item.asp?itemId=2193&levelId=64601&itemType=0 אוגדה 84 במערכת רפיח במלחמת ששת הימים 1967], אתר יד לשריון

==הערות שוליים==

קטגוריה:החזית המצרית במלחמת ששת הימים
קטגוריה:צבא מצרים
קטגוריה:החזית המצרית במלחמת יום הכיפורים
קטגוריה:אוגדות ודיוויזיות
קטגוריה:יחידות רגלים
איי הבתולה של ארצות הברית במשחקים האולימפיים

איי הבתולה משתתפים במשחקים האולימפיים מאז אולימפיאדת מקסיקו סיטי (1968). אף שהאיים הם שטח חסות של ארצות הברית, יש להם ועד אולימפי נפרד, והיא שולחת משלחות נפרדות למשחקים, וזאת בדומה לגואם, סמואה האמריקנית ופוארטו ריקו.

מאז החלו להשתתף במשחקים, נעדרו האיים רק מאולימפיאדת מוסקבה (1980), כאשר השתתפו בחרם שהובילה ארצות הברית על המשחקים, במחאה על הפלישה הסובייטית לאפגניסטן. כן השתתפה בכל אולימפיאדות החורף שנערכו בין 1984 ל-2002. הספורטאית היחידה שנשלחה מטעם האיים לאולימפיאדת טורינו (2006) לא התחרתה בסופו של דבר, מאחר שנפצעה במהלך אימון, והפעם הבאה בה השתתפו האיים במשחקי החורף הייתה באולימפיאדת סוצ'י (2014).

הספורטאי היחיד מאיי הבתולה שזכה במדליה אולימפית הוא השייט פיטר הולמברג, שזכה במדליית הכסף בדגם פין באולימפיאדת סיאול (1988). פרט להישג זה, רשמו יתר הספורטאים שייצגו את האיים הישגים נמוכים יחסית.

==מדליות==

===לפי אולימפיאדה===
באולימפיאדות הקיץ:
{| class="wikitable" style="text-align:center; font-size:90%; width:31em;"
! אולימפיאדה
! style="background-color:gold;"| זהב
! style="background-color:silver;"| כסף
! style="background-color:#cc9966;"| ארד
! סך הכל
|-
|align=right| אולימפיאדת מקסיקו סיטי (1968) || 0 || 0 || 0 || 0
|-
|align=right| אולימפיאדת מינכן (1972) || 0 || 0 || 0 || 0
|-
|align=right| אולימפיאדת מונטריאול (1976) || 0 || 0 || 0 || 0
|-
|align=right| אולימפיאדת מוסקבה (1980) || colspan="4" |לא השתתפה
|-
|align=right| אולימפיאדת לוס אנג'לס (1984) || 0 || 0 || 0 || 0
|-
|align=right| אולימפיאדת סיאול (1988) || 0 || 1 || 0 || 1
|-
|align=right| אולימפיאדת ברצלונה (1992) || 0 || 0 || 0 || 0
|-
|align=right| אולימפיאדת אטלנטה (1996) || 0 || 0 || 0 || 0
|-
|align=right| אולימפיאדת סידני (2000) || 0 || 0 || 0 || 0
|-
|align=right| אולימפיאדת אתונה (2004) || 0 || 0 || 0 || 0
|-
|align=right| אולימפיאדת בייג'ינג (2008) || 0 || 0 || 0 || 0
|-
|align=right| אולימפיאדת לונדון (2012) || 0 || 0 || 0 || 0
|-
|align=right| אולימפיאדת ריו דה ז'ניירו (2016) || 0 || 0 || 0 || 0
|-
|align=right| אולימפיאדת טוקיו (2020) || 0 || 0 || 0 || 0
|-
! סך הכל || 0 || 1 || 0 || 1
|}

===לפי ענף===
בענפי הקיץ:
{| class="wikitable" style="text-align:center; font-size:90%; width:31em;"
! ענף
! style="background-color:gold;"| זהב
! style="background-color:silver;"| כסף
! style="background-color:#cc9966;"| ארד
! סך הכל
|-
|align=right| שיט || 0 || 1 || 0 || 1
|-
! סך הכל || 0 || 1 || 0 || 1
|}

==ראו גם==
* איי הבתולה של ארצות הברית במשחקים הפאראלימפיים
* איי הבתולה של ארצות הברית במשחקים האולימפיים לנוער

==קישורים חיצוניים==

* [https://web.archive.org/web/20110907084349/http://www.virginislandsolympics.com/ אתר הוועד האולימפי של איי הבתולה]

==הערות שוליים==

קטגוריה:איי הבתולה של ארצות הברית: ספורט
קטגוריה:מדינות במשחקים האולימפיים
הנציבות הכלכלית של האומות המאוחדות לאפריקה

מפת המדינות החברות בארגון. אפור מייצג מדינות שאינן חברות בו
הנציבות הכלכלית של האומות המאוחדות לאפריקה (אנגלית United Nations Economic Commission for Africa; צרפתית Commission économique pour l'Afrique; ראשי תיבות UNECA או ECA) הוא ארגון של האומות המאוחדות שמטרתו לעודד שיתוף פעולה כלכלי בין המדינות החברות בו, הכוללות את כל 53 מדינות אפריקה החברות בארגון האומות המאוחדות (כל מדינות היבשת למעט הישות של סהרה המערבית). הנציבות נוסדה בשנת 1958 על ידי המועצה הכלכלית-חברתית של האומות המאוחדות ובהמלצתה של העצרת הכללית של האומות המאוחדות.

==מבנה ארגוני==
מטה הנציבות שוכן באדיס אבבה, בירת אתיופיה, וכפופות לו חמש נציבויות אזוריות:
*מרכז - יאונדה (קמרון)
*מזרח - קיגאלי (רואנדה)
*צפון - טנג'יר (מרוקו)
*דרום - לוסקה (זמביה) 
*מערב - ניאמיי (ניז'ר)

לנציבות שבע חטיבות:
*המרכז האפריקני לסטטיסטיקה
*פיתוח בר-קיימא והבטחת מזון
*פיתוח סוציאלי וחברתי
*טכנולוגיה, מידע ותקשורת 
*תוכנית "שותפות חדשה לפיתוח אפריקה" (New Partnership for Africa's Development) ומיזוג אזורי
*פיתוח מסחר, פיננסים וכלכלה
*ממשל ומינהל ציבורי

==מטה הנציבות==
קומפלקס מטה הנציבות המכונה "אולם אפריקה" שוכן סמוך ממזרח לכיכר מסקל במרכז אדיס אבבה. המבנה הוקם בשנת 1961 בידי אדריכלים איטלקים, והאמן האתיופי אפוורק תקלה עיצב בו חלון מזכוכית צבועה בשטח של 150 מ"ר, המכונה "אפריקה: עבר, הווה ועתיד". החלון שתופס קיר שלם הוא אחד מיצירות הזכוכית הצבועה הגדולות בעולם.

אדאבאיו אדדג'י עמד באש הארגון בשנים 1975-1991.

==המדינות החברות==
{|border="0"
| valign="top" width="25%" |
* 
* 
* 
* 
* 
* 
* 
* 
* 
* 
* 
* 
* 
* 
| valign="top" width="25%" |
* 
* 
* 
* 
* 
* 
* 
* 
* 
* 
* 
* 
* 
* 
| valign="top" width="25%" |
* 
* 
* 
* 
* 
* 
* 
* 
* 
* 
* 
* 
* 
* 
| valign="top" width="25%" |
* 
* 
* 
* 
* 
* 
* 
* 
* 
* 
* 
|}

==קישורים חיצוניים==
* 

קטגוריה:אדיס אבבה: מבנים
קטגוריה:ארגונים המסונפים לאו"ם
FN P90

FN P90 הוא תת מקלע מתוצרת בלגיה שתוכנן ומיוצר על ידי חברת FN herstal החל משנת 1990.
ה-P90 נוצר כמענה לדרישה של נאט"ו למציאת תחליף לכלי-נשק (בעיקר תת-מקלעים) שיורים תחמושת 9 מ"מ פרבלום; הוא תוכנן להיות קומפקטי וקל משקל אך עם זאת רב עוצמה בשביל חיילים ויחידות שנמצאות בכלי רכב (כמו טנק) מאבטחים ויחידות כוחות מיוחדים ולוחמה בטרור. ה-P90 ידוע בארגונומיה ובנוחות הירי שלו שכן הרתע החלש שיוצא מהנשק הוא קטן ביותר וביחד עם צורת האחיזה הנוחה והייחודית והקומפקטיות שלו הופכים אותו לנוח מאוד לשימוש במגוון רחב של סיטואציות כמו ירי בזמן נהיגה למשל (ה-P90 יעיל ונוח לשימוש גם עם יד אחת עקב הרתע החלש שלו) או במקרים בהם רוצים להסתובב עם נשק אוטומטי מוסתר מבלי שיראו. תת-המקלע משמש את היחידות המיוחדות של צה"ל מאז שנות ה-90 של המאה ה-20. מאחר שהוא משתמש בתחמושת מסוג שונה מ-9 מ"מ הוא נחשב גם לנשק הגנה אישי (Personal Defence Weapon).

== הנדסה ==
=== תחמושת ===
ה-P90 יורה תחמושת בקוטר 5.7 מ"מ: ה-FN 5.7 (אשר נקרא גם SS190), שיוצרה במיוחד בשביל ה-P90. ה-FN 5.7 הוא כדור קטן קל ומהיר להבדיל מכדורים אחרים שמשמשים תתי-מקלעים בדרך כלל שהם 9 מ"מ וגדולים יותר. כאשר הוא נורה מה-P90 ה-FN 5.7 יכול לחדור אפודי מגן שבדרך כלל יכולים לעצור כדורים רגילים שנורים מרוב תתי המקלעים.

=== מחסנית ===
מחסנית ה־P90. ניתן לראות איך הכדורים יושבים במאונך לקנה ונהפכים לכיוון הקנה בקצה המחסנית.
מחסנית ה-P90 היא ייחודית מאוד בהשוואה למחסניות של כלי-נשק אחרים; המחסנית יושבת על החלק העליון של הנשק לאורכו בזמן שהכדורים עצמם יושבים במאונך לקנה ויוצאים מהמחסנית כשהם ישרים לכיוון הקנה ובכך הופכת להרבה יותר קומפקטית מאשר מחסנית רגילה שמתחברת בקצה אחד לחלק התחתון של הנשק, כל זה יחד עם המשקל הנמוך של התחמושת המחסנית והנשק עצמו בכלל מאפשרת למחסנית להיות בעלת קיבולת של 50 כדורים; קיבולת גבוהה במיוחד יחסית למחסניות אחרות ולכלי-יריה בגודל הזה בכלל ובכל זאת להישאר קומפקטי מאוד נוח וקל משקל.

== דגם PS90 ==

PS90 הוא גרסת קרבין לרובה P90 שיוצר על ידי החברה FN herstal והוצג לראשונה בשנת 2005. לרובה יש תוספות חדשות כגון קנה ארוך יותר ב-407 מ"מ.

הרובה נמצא בשימוש בדומה ל-P90, רק יותר אצל יחידות ללוחמה בטרור ולא אצל הכוחות המיוחדים ומאבטחים.

=== מדינות משתמשות ===
* - בשימוש הימ"מ
* 
* - SWAT, FBI, CIA ועוד כמה יחידות ללוחמה בטרור ויחידות ביטחון.
* - יחידת ה-GSG-9.
* - יחידת ה-GIGN.
* - יחידת ה-SAS.
* 
* 
* 
* 

== קישורים חיצוניים ==

* 
* [https://web.archive.org/web/20110927163635/http://www.fnhusa.com/le/flash/prodvid.asp?PS90.f4v סרטון]

== הערות שוליים ==

קטגוריה:תת-מקלעים
קטגוריה:כלי נשק של חברת FN Herstal
אצטדיון אדיס אבבה

אצטדיון אדיס אבבה הוא אצטדיון כדורגל ואתלטיקה, השוכן סמוך ממערב לכיכר מסקל במרכז אדיס אבבה, בירת אתיופיה. האצטדיון נחשב לאצטדיון הלאומי של אתיופיה, יש בו 35,000 מקומות ישיבה והוא האצטדיון הגדול במדינה. הוא נחנך בשנת 1940, בתקופת השלטון האיטלקי באתיופיה, ושופץ בשנת 1999 לקראת אליפות אפריקה לאומות (נוער), שנערכה בו בשנת 2001.

האצטדיון אירח את גביע אפריקה לאומות בשנים 1962, 1968 ו־1976, את גביע אפריקה לאומות (נוער) בשנת 2001 ואת אליפות אפריקה באתלטיקה בשנת 2008.

==קישורים חיצוניים==

* [http://www.fussballtempel.net/caf/ETH/Addis_Abeba.html תמונות האצטדיון]
* [http://www.worldstadiums.com/stadium_pictures/africa/ethiopia/addis_abeba.shtml תמונה של האצטדיון] 

קטגוריה:אדיס אבבה: מבנים
קטגוריה:אצטדיוני כדורגל
אדיס אבבה
קטגוריה:אתיופיה: אתלטיקה
קטגוריה:אתיופיה: כדורגל
יוסי מלמד

יוסף (יוסי) מלמד (29 באוגוסט 1945 – 6 בינואר 2005) היה תת-אלוף בצה"ל ויועץ לשרים לביטחון הפנים.

== ביוגרפיה ==
מלמד נולד בקיבוץ גליל ים לאסתר ומשה מלמד, בן שני מתוך ארבעה ילדים.
התגייס לחיל השריון, שירת כלוחם חרמ"ש בגדוד 9 של חטיבה 7.
במלחמת ששת הימים פיקד על פלוגת חרמ"ש עמה לחם בחזית המצרית. השתחרר לאחר המלחמה וחזר לשירות הקבע ב-1969. הוא פיקד על פלס"ר 7.

במלחמת יום הכיפורים שירת כסגן מפקד גדוד 75 ובהמשך מונה למפקד הגדוד ולסגן מפקד חטיבה 7. שירת כמפקד חטיבת קרייתי, חטיבת מילואים. ב-1980 מונה למפקד חטיבה 188, אותה הכין לקראת מבצע של"ג, אך התחלף עם מאיר דגן בפיקוד על החטיבה חודשים ספורים לפני פרוץ המלחמה. במבצע עצמו שירת כסגנו של מפקד אוגדה 36, אביגדור קהלני.
ב-1984 מונה למפקד חטיבה 460, חטיבת ההכשרות של חיל השריון. כיהן כמפקד אוגדה 440, כמפקד אוגדה 252, ראש מטה פיקוד הדרום וכסגן מפקד חילות השדה. 
ב-1996 השתחרר מצה"ל.

לאחר שחרורו מונה על ידי קהלני לעוזרו במשרד לביטחון הפנים ושימש בתפקיד זה גם תחת ארבעת השרים הבאים - שלמה בן-עמי, עוזי לנדאו, צחי הנגבי וגדעון עזרא.

== חיים אישיים ==
היה נשוי לנועה בן נון מלמד, צלמת. לשניים נולדו שני בנים: שאולי מלמד, במאי ועורך קולנוע, יוצר הסרט התיעודי "מיני די וי"<ref></ref> ומתן מלמד, פסיכולוג קליני. 

יוסף מלמד נפטר בביתו מדום לב, ב-2005, בגיל 59, ונקבר בקיבוץ גליל ים. 

==קישורים חיצוניים==
* [https://web.archive.org/web/20160303182456/http://www.yadlashiryon.com/show_item.asp?levelId=64920&itemId=2507&itemType=0 שש שנים לפטירתו של תא"ל (במיל') יוסי מלמד], אתר יד לשריון
* [http://www.mops.gov.il/BP/BPNews/Press2005/YosiMelamed.htm המשרד לביטחון הפנים מרכין ראש עם מותו בטרם עת של יוסי מלמד, יועץ השר לענייני טרור וביטחון], אתר המשרד לביטחון פנים
* 

==הערות שוליים==

קטגוריה:תתי-אלופים בצה"ל
קטגוריה:מפקדי חטיבה 188
קטגוריה:מפקדי עוצבת סיני
קטגוריה:מפקדי חטיבה 460
קטגוריה:מפקדי אוגדה 440
קטגוריה:מפקדי חטיבת קרייתי
קטגוריה:ראשי מטה פיקוד הדרום
קטגוריה:מפקדי עוצבת מרכבות הברזל
קטגוריה:מפקדי גדוד 75
קטגוריה:אישים הקבורים בקיבוצים
קטגוריה:ישראלים שנולדו ב-1945
קטגוריה:ישראלים שנפטרו ב-2005
קטגוריה:מפקדי פלוגות במלחמת ששת הימים
קטגוריה:חיילי חיל השריון במלחמת יום הכיפורים
קטגוריה:גליל ים: אישים
קטגוריה:חיילי חיל השריון במלחמת ששת הימים
קטגוריה:חיילי צה"ל במלחמת לבנון הראשונה
עודד דוניץ

עודד דוניץ (נולד ב-22 בנובמבר 1957) הוא איש ציבור שכיהן כסגן ראש עיריית חיפה בשכר עד שנת 2013. בנוסף, מכהן כיו"ר הדירקטוריון של חברת הכרמלית משנת 2003.

עודד דוניץ נולד בקריית חיים לאביבה וגדעון, דור שלישי למייסדי הקריה. אחיו הבוגר יגאל דוניץ היה עוזרו של דוד בן-גוריון בשנותיו האחרונות, ואחד ממקימי המכון למורשת בן-גוריון. דוניץ למד בתיכון עירוני מקיף קריית חיים ושירת כלוחם בחטיבת "גולני".

בעל תואר ראשון במדעי המדינה ממכללת עמק יזרעאל ומשלים תואר שני בשלטון מקומי באוניברסיטת חיפה. 

בשנת 2003 הקים יחד עם עו"ד אליעזר קולס את סיעת "נטו" למועצת העיר חיפה. הסיעה זכתה בשני מנדטים בבחירות 2003 וכך גם בבחירות 2008. בשנת 2013 הוצב כראש רשימת העבודה למועצת העיר וזכה במנדט אחד. 
בשנת 2007 נבחר כיו"ר ועד "אגודת קריית חיים", ושימש בתפקיד זה עד 2011, חלק מהזמן בתור יו"ר ועד ממונה.

דוניץ מתגורר בשכונת קריית חיים. נשוי, אב לשלושה וסב.

קטגוריה:סגני ראש עיריית חיפה
קטגוריה:קריית חיים: אישים
קטגוריה:בוגרי תיכון קריית חיים
קטגוריה:בוגרי המכללה האקדמית עמק יזרעאל
קטגוריה:ישראלים שנולדו ב-1957
שוש עזרתי

שוש עזרתי היא שחיינית עבר ישראלית, אלופת ישראל ושיאנית ישראל בשחייה במשחה ל-200 מטר פרפר.
 
== ביוגרפיה ==
עזרתי התאמנה בקבוצת השחייה של הפועל חולון/בת ים. 

===1976===
באליפות ישראל בשחייה שנערכה בווינגייט באוקטובר 1976 זכתה עזרתי ב-3 מדליות, זהב כסף וארד. מדליית זהב, במשחה שליחות 4x100 מטר מעורב ביחד עם ליז בוכשטבר, רות הרשקוביץ ואיריס קרפ בשיא ישראלי חדש של 5:00.8 דקות. מדליית כסף, במשחה ל-100 מטר פרפר בתוצאה של 1:12.8 דקות, אחרי עיבל לשם מהפועל מרחבים (1:12.1 דקות) ולפני מיכל וינברג ממכבי ברית מכבים עתיד (1:13.1 דקות) ומדליית ארד, במשחה ל-200 מטר פרפר בתוצאה של 2:39.7 דקות, אחרי עיבל לשם (2:39.0 דקות) ובת אגודתה אסנת ארליך (2:39.2 דקות).

===1977===
באליפות ישראל בשחייה שנערכה בסוף ספטמבר 1977 זכתה עזרתי בשתי מדליות, זהב וארד. מדליית זהב, במשחה שליחות 4x100 מטר מעורב ביחד עם חברותיה לקבוצה, ליז בוכשטבר, טובה אברמוב ואיריס קרפ הן קבעו שיא ישראלי חדש לקבוצות של 4:51.59 דקות ומדליית ארד במשחה ל-200 מטר פרפר בתוצאה של 2:38.98 דקות, אחרי אסנת ארליך מקבוצתה (2:36.70 דקות) ונטע יוסף מהפועל בית ברל (2:38.63 דקות).

===1978===
====שמונה האומות====
בתחרות "שמונה האומות" שנערכה בבריכת השחייה של אוניברסיטת תל אביב בתחילת יולי 1978 סיימה עזרתי במקום שמיני במשחה ל-200 מטר פרפר בתוצאה של 2:39.47 דקות.
====אלופת ישראל====
באליפות ישראל בשחייה שנערכה בווינגייט בסוף יולי אותה שנה זכתה עזרתי במדליית זהב במשחה ל-200 מטר פרפר בשיא ישראלי חדש של 2:35.17 דקות, שיפור לשיאה של אסנת ארליך (2:35.36 דקות), לפני ארליך (2:37.98 דקות) וגליה אלפר מהפועל רמות השבים (2:42.38 דקות). שבועיים לאחר מכן, באליפות ישראל בשחייה לנוער היא שיפרה את השיא והעמידה אותו על 2:34.21 דקות.

===1979===
בתחרות שנערכה בווינגייט ביוני 1979 שיפרה טובה אברמוב את שיאה של עזרתי במשחה ל-200 מטר פרפר והעמידה אותו על 2:33.29 דקות. 

עזרתי קבעה שיא ישראלי חדש במשחה ל-200 מטר פרפר בתוצאה של 2:31.20 דקות. שיא זה נישבר באוגוסט אותה שנה על ידי טובה אברמוב (2:30.23 דקות).

== ראו גם ==

==הערות שוליים ==

קטגוריה:אלופות ישראל בשחייה
קטגוריה:שחייניות פרפר ישראליות
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
I Gotta Feeling

I Gotta Feeling (בעברית: יש לי תחושה) הוא סינגל שהוקלט על ידי הלהקה האמריקאית בלאק אייד פיז, מתוך אלבומה החמישי, . השיר יצא לאור ב-23 ביוני 2009, כסינגל שני מתוך האלבום, על ידי חברת התקליטים אינטרסקופ רקורדס. הסינגל הופק על ידי ה-DJ הצרפתי דייוויד גטה. השיר מכיל שתי מילים בעברית ("מזל טוב") שמופיעות פעמיים לאורך השיר.

== רקע ==
השיר, אשר זכה להצלחה עצומה במצעדי הפזמונים ברחבי העולם, נחשב על ידי רבים ללהיט הגדול ביותר של הלהקה.

במרץ 2011 השיר הפך לשיר הראשון בהיסטוריה שמכר מעל ל-7 מיליון עותקים דיגיטליים בארצות הברית.

הווידאו קליפ הרשמי של השיר יצא לשווקים ב-2 ביוני 2009.

== ביקורות ==

=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ הטובים ביותר בכל הזמנים
|103
|<ref></ref>
|}

== מיקומי שיא ==
{| class="wikitable"
|-
! מצעד סינגלים (2009) !! דירוג שיא
!מצעד סינגלים (2009)
!דירוג שיא
|-
|align="right"|צרפת
|align="center"|1
|איטליה
|1
|-
|align="right"|ישראל
|align="center"|1
|ניו זילנד
|1
|-
|align="right"|אוסטרליה
|align="center"|1
|פורטוגל
|1
|-
|align="right"|אוסטריה
|align="center"|1
|שוודיה
|1
|-
|align="right"|בלגיה
|align="center"|1
|שווייץ
|1
|-
|align="right"|בולגריה
|align="center"|1
|בריטניה
|1
|-
|align="right"|קנדה
|align="center"|1
|ארצות הברית
|1
|-
|align="right"|דנמרק
|align="center"|1
|נורווגיה
|2
|-
|align="right"|הולנד
|align="center"|1
|ספרד
|2
|-
|align="right"|אירלנד
|align="center"|1
|גרמניה
|3
|-
|align="right"|פינלנד
|align="center"|5
|יפן
|4
|}

==נתוני מכירות==

==קישורים חיצוניים==

==הערות שוליים==

קטגוריה:שירי 2009
קטגוריה:שירי בלאק אייד פיז
קטגוריה:שירי דייוויד גטה
קטגוריה:שירי דאנס-פופ
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי פלטינה מחומשת ומעלה באוסטרליה
קטגוריה:שירי יהלום בארצות הברית
קטגוריה:סינגלים בהוצאת אינטרסקופ רקורדס
מישל קובין

מישל (מיכל) קובין היא שחיינית עבר ישראלית, אלופה ושיאנית ישראל בשחייה. בעלת 3 מדליות מהמכביה.

== ביוגרפיה ==
קובין התאמנה בקבוצת השחייה של הפועל ימק"א ירושלים, בהדרכתם של המאמן דוד סיבור, "סוכו" ועוזר המאמן ברי אבנר.

===1979===
באליפות ישראל בשחייה שנערכה בשנת 1979 זכתה קובין ב-4 מדליות, 3 כסף ו-1 ארד. מדליות כסף, במשחה ל-200 מטר חופשי בתוצאה של 2:15.78 דקות, אחרי חברתה לקבוצה ליאור בירקאן (2:14.06 דקות) ולפני עופרה מוניוז מהפועל מטה יהודה (2:20.02 דקות), במשחה ל-400 מטר חופשי בתוצאה של 4:41.99 דקות, אחרי ליאור בירקאן שקבעה שיא ישראלי חדש של 4:39.71 דקות ולפני עופרה מוניוז (4:48.10 דקות) ובמשחה ל-800 מטר חופשי בתוצאה של 9:44.61 דקות, אחרי ליאור בירקאן שקבעה שיא ישראלי חדש של 9:40.49 דקות ולפני עופרה מוניוז (9:58.48 דקות). מדליית ארד, במשחה ל-100 מטר חופשי בתוצאה של 1:03.44 אחרי מירב הדר מהפועל שפיים (1:02.36 דקות) וליאור בירקאן (1:02.48 דקות).

===1980===
====שיאנית ישראל====
בתחרות שנערכה בארצות הברית בחודש מאי 1980 קבעה קובין שלושה שיאים ישראלים, שיפור לשיאיה של ליאור בירקאן בת אגודתה, במשחה ל-200 מטר חופשי בתוצאה של 2:12.80 דקות (2:13.82 דקות), במשחה ל-400 מטר חופשי בתוצאה של 4:37.41 דקות (4:39.71 דקות) ובמשחה ל-800 מטר חופשי בתוצאה של 9:36.06 דקות (9:40.49 דקות).

באליפות ישראל בשחייה שנערכה בווינגייט בסוף אוגוסט 1980 זכתה קובין בשתי מדליות, כסף וארד. מדליית כסף במשחה ל-800 מטר בתוצאה של 9:45.73 דקות, אחרי בירקאן (9:43.83 דקות) ולפני הדר רובינשטיין שקבעה שיא ישראלי חדש לגילאי 13 ו-14 של 9:49.89 דקות ומדליית ארד, במשחה ל-200 מטר חופשי, אחרי עופרה מוניוז ששיפרה את שיאה הישראלי של קובין והעמידה אותו על 2:11.95 דקות ופאבי סקולורובסקי מהפועל תל אביב.

===1981===
בתחרות שמונה האומות שנערכה בקיאסו, שווייץ בתחילת יולי 1981 סיימה קובין במקום שישי במשחה ל-400 מטר חופשי בתוצאה של 4:35.78 דקות ובמקום שמיני במשחה ל-800 מטר חופשי בתוצאה של 9:36.96 דקות. 
====המכביה ה-11====
שבוע לאחר מכן, בתחרויות השחייה של המכביה ה-11 שנערכו בבריכת השחייה של אוניברסיטת תל אביב זכתה קובין ב-3 מדליות, 2 כסף ו-1 ארד. מדליות כסף במשחה ל-400 מטר חופשי בשיא ישראלי חדש של 4:33.00 דקות, שיפור לשיא של ליאור בירקאן (4:34.67 דקות). שיא זה החזיק מעמד שנה ונישבר על ידי הדר רובינשטיין (4:31.37 דקות) ובמשחה ל-800 מטר חופשי בשיא ישראלי חדש נוסף של 9:21.97 דקות, שיפור לשיא של בירקאן (9:35.37 דקות). שיא זה החזיק מעמד שנה ונישבר על ידי רובינשטיין (9:14.12 דקות). מדליית ארד במשחה ל-200 מטר חופשי בתוצאה של 2:13.09 דקות.

== הערות שוליים ==

קטגוריה:שחייניות חופשי ישראליות
קטגוריה:אלופות ישראל בשחייה
קטגוריה:שיאניות ישראל בשחייה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
פירטרין

פירטרין
פירטרין (Pyrethrin) הוא זוג של תרכובות אורגניות טבעיות להדברת מזיקים. התרכובות פירטרין 1 ופירטרין 2 הם מסוג אסטר והמבנה הכימי שלהן:
* פירטרין 1: R=CH<sub>2</sub>3
* פירטרין 2: R=CO<sub>2</sub>2CH<sub>2</sub>3
המבנה הכימי של פירטרין מהווה את הבסיס עבור מגוון רחב של חומרי הדברה סינתטיים המשמשים בחקלאות וכן לטיפול בכינים ובטפילים שונים של חיות מחמד. החומר מתפרק על ידי חומצות הקיבה של יונקים ולכן נחשב לבטוח במיוחד. החומר פועל על מערכת העצבים של חרקים. 
החומר מופק מתרמילי הזרעים של מספר מינים של חרצית.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אסטרים
קטגוריה:תרכובות אורגניות
קטגוריה:הדברה
שמעון שפירא (אדריכל)

שמעון שפירא (1930 – 10 בספטמבר 2022) היה אדריכל ישראלי ומורה לאדריכלות.

==ביוגרפיה==
שמעון שפירא נולד בשנת 1930 לפאני ואלברט שפירא, בברוקלין שבניו יורק. בשנים 1948–1950 למד טכנולוגיית בניין במכללת ברוקלין. בסוף 1950 עלה לישראל, ובשנים שלאחר מכן עבר הכשרה בקיבוץ בית השיטה, שירת בנח"ל בקיבוץ יפתח וגר זמן מה בקיבוץ אורים. בתקופה זו עבד במחלקה הטכנית של הקיבוץ המאוחד. 

ב-1954 עבר להתגורר בקריית טבעון והחל ללמוד אדריכלות בפקולטה לארכיטקטורה ובינוי ערים בטכניון.
ב-1958, עם תום לימודיו, פתח משרד עצמאי בחיפה, וב-1961 עבר להתגורר בעיר, בבית דו-משפחתי מדורג, שתכנן בכרמל המערבי, על מדרון מעל נחל לוטם.

ב-1990 עבר להתגורר בירושלים, בבית שתכנן את שיפוצו בשכונת נחלאות.

שפירא היה נשוי לקארי ברקוביץ (נפטרה ב-1973), ולהם בן ושתי בנות. נישא בשנית לאדריכלית ונדי פולאן, המכהנת כפרופסור לאדריכלות ובינוי ערים באוניברסיטת קיימברידג' בבריטניה.

ב-10 בספטמבר 2022 נפטר בקיימברידג'.

==עבודתו==
חלק ניכר מעבודתו האדריכלית של שפירא היה תכנון בתי מגורים ללקוחות פרטיים, הן בתים חדשים והן שיפוץ בתים קיימים. לכן, אף כי תכנן עשרות בתים, רבות מעבודותיו אינן מפורסמות בציבור הרחב, אך סגנונו המיוחד ידוע בקרב אנשי מקצוע. בצד בתים פרטיים תכנן גם מבנים ציבוריים אחדים, בהם בניין ספריית בית הספר "כרמל זבולון" ביגור (הושלם ב-1982) ושיפוץ בית הפקידות בזכרון יעקב, לשם הפיכתו למוזיאון העלייה הראשונה (הושלם ב-1998). בנוסף, הכין תוכניות אב ותוכניות בניין עיר ליישובים אחדים, בהם אכסאל, דבורייה, יפיע ויודפת.

רבים מהמבנים שתכנן מאופיינים בהעמדת אלמנטים ישרי-זווית בהסטה זה מזה, באופן שיוצר זוויות לא ישרות בחיבורים ביניהם. גם בשיפוץ בתים קיימים נקט בהסטת זוויות הקירות הפנימיים ויצר בדרך זו חללים לא מקבילים ולא שגרתיים. דוגמה לכך ניתן לראות במוזיאון העלייה הראשונה בזכרון יעקב, שבו הציב שני חללים רבועים "מסובבים" בתוך החלל המלבני של המבנה המקורי.

במקביל לעבודתו כאדריכל, עסק שפירא במשך למעלה משלושים שנים בהוראת המקצוע, תחילה בטכניון (1964–1969) ואחר כך בבצלאל (1969–2000). בהוראתו, כמו בעבודתו, שם דגש על מה שכינה "מעשה התכנון", תהליך היצירה, ולאו דווקא על התוצר הסופי. הוא נודע כמורה בעל השפעה רבה בקרב רבים מתלמידיו. ב-1998 העניקה אגודת האדריכלים והמתכננים בישראל, לו ולעמיתו האדריכל ארטור גולדרייך, פרס הוקרה על תרומה ייחודית בתחום החינוך לאדריכלות.

==לקריאה נוספת==
* אלכס וורד (עורך), שמעון שפירא עושה ארכיטקטורה, הוצאת מוזיאון ישראל, בשיתוף בצלאל וקרן ארטור גולדרייך, 2006.

==קישורים חיצוניים==
* 
* 

==הערות שוליים==

קטגוריה:אדריכלים ישראלים
קטגוריה:ישראלים ילידי ארצות הברית
קטגוריה:בוגרי ברוקלין קולג'
קטגוריה:עולים לאחר קום המדינה: 1948–1950
קטגוריה:בוגרי הטכניון - מכון טכנולוגי לישראל: אדריכלות
קטגוריה:ישראלים שנולדו ב-1930
קטגוריה:ישראלים שנפטרו ב-2022
משטרת עיראק

משטרת עיראק (בערבית: الشرطة الاتحادية) הוא ארגון אכיפת חוק לאומי עיראקי שהוקם ב-15 באוגוסט 2004 תחת השם המשטרה המיוחדת. הארגון הוקם על מנת לתת מענה מהיר לכל התנגדות עממית ומהומות המוניות, שמחייבים בשימוש בכוחות מתוגברים, אולם מבלי לערב את הצבא. הארגון הוא ארגון אכיפת חוק שמטרתו לייעל את שיתופי הפעולה בין הצבא למשטרה ומתערב במבצעי לוחמה בטרור בעת שהמשטרה העיראקית אינה מצליחה בכך. הארגון כפוף למשרד הפנים העיראקי תחת פיקוד המשטרה הפדרלית של משרד הפנים.
==היסטוריה==
למשטרת עיראק הנוכחית יש קשרים עם שירות המשטרה העיראקי שלפני המלחמה והיה קיים מאז ינואר 1922 ושימש את משטר הבעת' ככלי דיכוי. שירות המשטרה תחת משטר סדאם חוסיין היה מקצועי ולכן, כוחותיו נותרו מגובשים ושימשו מכשיר שימושי גם לאחר הפלישה האמריקאית לעיראק. עם ארגונה מחדש, לאחר סיום המלחמה, המשטרה נועדה להוות בסיס למשטרה של עיראק החדשה, אולם ההתקוממות האזרחית גרמה לנטישת פרויקט זה והמשטרה הצבאית ערכה אימוני חירום ונטלה את מרבית סמכויות המשטרה האזרחית המפורקת. בעוד בדרום המדינה החלו הכוחות הבריטיים להקים כוחות משטרה מקומיים בתיאום עם מנהיגים דתיים שיעים.

בצפון עיראק, כוחות הביטחון הכורדים לא חוו שום הפרעה ובמוסול נשכרו אלף שוטרים לשעבר על ידי האלוף דייוויד פטראוס על מנת לשמור על הסדר הציבורי באזור. רשות הקואליציה עבדה עם משרד הפנים העיראקי במטרה לטהר את הארגון מאנשי הבעת' (7,000 שוטרים פוטרו על ידי ברנרד קריק רק בבגדד) כדי להקים כוחות משטרה חדשים. בארבעת החודשים הראשונים הושק קורס ההכשרה הראשון והוכשרו למעלה מ-4,000 קצינים. בשנת 2003 גיוס המועמדים היה בעיקר חיילים ושוטרים לשעבר ששירתו תחת שלטון הבעת'. בסוף 2003 מצבת כוח האדם של משטרת עיראק עמדה על 50,000 שוטרים.

==מבנה==
* המשטרה. הכוח הקבוע שהוטל עליו לבצע סיורים ביטחוניים בכל ערי עיראק, להגיב לתקריות ולהתמודד עם כל פרצות האבטחה בתוך הערים.
* המשטרה הפדרלית. ארגון צבאי-למחצה שמטרתו לגשר על הפער בין המשטרה לצבא. מגיבה לתקריות החורגות מיכולות המשטרה, אך הן אינן רציניות מספיק כדי להעסיק את הצבא העיראקי בתקריות מקומיות. המשטרה הפדרלית הוקמה מתוך המשטרה המיוחדת ב-15 באוגוסט 2004 כדי לספק יכולת לתגובה מהירה לאומית למרידות, מרי אזרחי רחב היקף ומהומות. השם שונה למשטרה הלאומית העיראקית ב-30 במרץ 2006. ב-1 באוגוסט 2009 חזר לשם "המשטרה הפדרלית".
* כוחות תמיכה. מורכבים משאר הארגונים התומכים ובראשם שירות ביטחון הגבולות, האחראי לאבטחת הגבול העיראקי.
** שירות בתי הסוהר העיראקי. האחראי על הסדר בבתי הכלא.
** הכוח להגנת המתקנים. אחראי להגנה על מבנים בבעלות ממשלת עיראק.
** יחידת התגובה המהירה. אחד מיחידות העלית העיראקיים במשרד הפנים.
* מנהל המשטרה להגנת העתיקות והמורשת. אחת המחלקות של משרד הפנים וסוכנויותיו המתמחות בפיקוח על הגנה על מוזיאונים ואתרי ארכאולוגיה ומורשת, צמצום הגניבה וההברחות של עתיקות והסגרת עבריינים לרשות השופטת, הבטחת הגנה על משימות חפירה מקומיות ובינלאומיות.
* מנהל לוחמה בטרור ופשע מאורגן. חוקר ומזהה פשעים מאורגנים ונלחם במחבלים, עוצר עבריינים ואוסף נגדם ראיות על מנת להפנותם לבתי המשפט המוסמכים.
* המנהל להגנה על משפחה וילדים. נועד לאכוף חוקי זכויות המשפחה, בעיקר נשים וילדים, שהובטחו על ידי החוקה העיראקית 2005 בסעיפים (15,14, 30,29).
* המנהל לחומרי נפץ. עוסק בהתמודדות עם חומרי נפץ, סילוקם וניטרולם.
* יחידת מהומות. יחידת המשטרה האזרחית או הצבאית, שתפקידה לדכא מהומות.
==קישורים חיצוניים==

קטגוריה:עיראק: צבא וביטחון
73 (מספר)

73 הוא המספר הטבעי הבא אחרי 72 ולפני 74.

== במתמטיקה ==
*73 הוא מספר אי זוגי והמספר הראשוני ה-21.
*כל מספר טבעי ניתן להצגה כסכום של לכל היותר 73 חזקות שישיות (ראו בעיית וארינג).
*73 הוא היחידה חוזרת הראשוני היחיד בבסיס 8. 
*73 הוא מספר ראשוני תאום, של המספר 71.

== בתרבות ==
המספר הוזכר בקומדיית המצבים "המפץ הגדול", כאשר דמותו של שלדון קופר הצהירה שמספר זה הוא האהוב עליו כי הוא מקיים שלוש תכונות:

# תכונת ההופכיות: 73 הוא הראשוני ה-21, אם הופכים את סדר הספרות מקבלים 37, שהוא מספר ראשוני, ה-12 במספר (שזה היפוך ספרות של 21).
# תכונת הכפליות: 21 הוא מכפלת הספרות של 73, שכן <math>7 \times 3 = 21</math>.
# צורת הכתיבה הבינארית שלו היא פלינדרום 1001001.

בסדרה, שלדון טוען שזה המספר היחיד המקיים תכונות אלו, דבר שהוכח לאחר מכן במציאות בידי מתמטיקאים.

== במדע ==
*המספר האטומי של טנטלום.

==קישורים חיצוניים==

קטגוריה:מספרים טבעיים
קלארק קליפורד

קלארק מק'אדמס קליפורד (באנגלית: Clark McAdams Clifford; 25 בדצמבר 1906 - 10 באוקטובר 1998) היה מזכיר ההגנה האמריקאי תחת הנשיא לינדון ג'ונסון ושימש יועץ רב השפעה לנשיאים הארי טרומן, ג'ון קנדי וג'ימי קרטר.

==ביוגרפיה==
קליפורד נולד בפורט סקוט שבקנזס. משפטן בהשכלתו ועורך דין במקצועו. קליפורד הגיע אל הזירה הפוליטית רק במהלך מלחמת העולם השנייה, לאחר גיוסו לצי האמריקני. קודם לכן, בין השנים 1928 ל-1943, ניהל פרקטיקה פרטית בסנט לואיס. הוא שירת כקצין בצי האמריקני בין 1944 ל-1946 וכעוזר ליועץ לענייני הצי לנשיא, משרה אליה הגיע כחבר ילדות נאמן של היועץ. עם הזמן הוא זכה לאמונו של הנשיא טרומן. לאחר המלחמה ושחרורו משירות, שימש כפרקליט הבית הלבן מ-1946 עד 1950. 

קליפורד היה גורם מרכזי בניצחונו של טרומן על תומאס דיואי ב-1948 לאחר שעודד את הנשיא לנקוט בקו ליברלי, צעד שהסתבר כנכון מאחר שהאיום המרכזי על ניצחונו של טרומן הדמוקרטי לא נבע מדיואי, המועמד של המפלגה הרפובליקאית, אלא דווקא מסגן הנשיא לשעבר, הנרי וולאס, שהיה מועמד מטעם הפרוגרסיבים. עמדתו של קליפורד, שאומצה על ידי הנשיא טרומן, הובילה גם לקשר שבין המפלגה הדמוקרטית לתנועה לזכויות האזרח. 

בפולמוס הנוקב בממשל, בשאלת הקמת המדינה היהודית. קליפורד היה מהתומכים הבולטים בהקמתה. תמיכתו נבעה מסיבות של צדק היסטורי, אמונה תאולוגית ובעיקר מתוך ראיה אסטרטגית, שמדינה יהודית, יציבה, דמוקרטית וליברלית, תשרת את האינטרסים של ארצות הברית והמערב במזרח התיכון. קליפורד נחשב למי שהשפיע והוביל את טרומן להחלטה להכיר באופן מיידי במדינת ישראל ב-1948 מיד לאחר הכרזתה. 

ב-1968, לאחר פרישתו של רוברט מקנמארה מתפקיד מזכיר ההגנה בקבינט של הנשיא ג'ונסון, מונה קליפורד לתפקיד, אחרי שנים של מעורבות פוליטית ותפקידים סמי-רשמיים בממשל קנדי וג'ונסון. 
האתגר המשמעותי של קליפורד כשר הגנה היה מלחמת וייטנאם, והוא נחשב כמי שעמדותיו כלפיה היו עמומות. קודם לקבלת התפקיד יעץ לנשיא ג'ונסון להימנע מהמדיניות של מקנמארה שהעמיקה את מעורבות ארצות הברית בווייטנאם. עם זאת, בתפקידו כשר הגנה הוא המשיך את הקו שקדם לו, אך בסוף היה מהארכיטקטים של הנסיגה מווייטנאם וסיום הלחימה בדרום מזרח אסיה. 
בריאיון עיתונאי טען כי הוא סבר שבמגבלות שהאמריקאים פעלו בווייטנאם, אין להם סכוי לנצח. וכי המגבלות הללו הן מגבלות ראויות. הוא סבר שיש ללמוד מהנכונות של ההנהגה של צפון וייטנאם לפנות לשולחן הדיונים תחת המשך הלחימה (בהתייחסו לוועידה שהתקיימה בפריז, אך לבסוף נכשלה). 

לאחר סיום תפקידו ב-1969, עם פרישתו של ג'ונסון, המשיך קליפורד לשמש גורם רב השפעה בוושינגטון. הוא שימש כשליח מיוחד של הנשיא קרטר להודו ובין 1982 ל-1991 היה יו"ר הדירקטוריון של "Bank of Credit and Commerce International". בתפקידו זה, נחשב לאחראי לפרשית שחיתות משמעותית שבגינה פתחו רשויות האכיפה האמריקאיות בהליכים. ההליכים נגדו הופסקו לאור בריאותו הרופפת. 

הוא נפטר ב-1998 ונקבר בבית הקברות הלאומי ארלינגטון.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:אישים הקבורים בבית הקברות הלאומי ארלינגטון
קטגוריה:חברי המפלגה הדמוקרטית (ארצות הברית)
קטגוריה:מזכירי ההגנה של ארצות הברית
קטגוריה:פרקליטי הבית הלבן
קטגוריה:מקבלי מדליית החירות הנשיאותית
קטגוריה:אמריקאים במלחמת וייטנאם
קטגוריה:חברי הקבינט של ארצות הברית בממשל לינדון ג'ונסון
קטגוריה:בוגרי בית הספר למשפטים באוניברסיטת וושינגטון בסנט לואיס
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1906
קטגוריה:אמריקאים שנפטרו ב-1998
כהן@מושון

כהן@מושון (הגייה: כהן את מושון) היה הרכב היפ הופ ישראלי בו חברים שני הראפרים מיכאל כהן ומיכאל מושונוב, וכן די ג'יי מש (מופיע עם ההרכב ומפיק). הראפרים מכנים את עצמם בשמות הבמה "כהן" ו"מושון" בהתייחס לשמות המשפחה שלהם, היות שלשניהם אותו שם פרטי, "מיכאל".

סגנונם המוזיקלי מושפע בעיקר מההיפ הופ העולמי. בניגוד לחלק מאמני הראפ, ששרים שירי מחאה, ההרכב עוסק בעיקר בשירים המתארים הנאה מהחיים, ומתמקדים במשחקי מילים ובחריזה.

== ביוגרפיה ==
כהן ומושונוב הכירו דרך חברים משותפים בתיכון כאשר היו בני 16. הם התחילו לעבוד יחד בתחילת שנות ה-2000.

ב-2008 הוציאו את אלבום הבכורה שלהם, "כושר גופני", דרך חברת התקליטים הד ארצי. האלבום קיבל ביקורות אוהדות. לאחר הוצאת האלבום, הנחו כהן ומושונוב בערוץ 24 יום שהוקדש להיפ הופ בפתיחת האולפן השקוף של הערוץ. הם השתתפו במוקדמות פרסי המוזיקה של MTV אירופה. חברי ההרכב שיתפו פעולה עם מספר אמנים, בהם ג'וני הקטן ופלד ואורטגה.

ב-2011 הוציאו את אלבומם השני "מחשב לכל ילד" דרך חברת התקליטים היי פידליטי. האלבום קיבל שבחים רבים. באותה השנה הופיע ההרכב בגני התערוכה בפסטיבל פיק. ניק לצד מובי וג'יינז אדיקשן.

ב-2016 הוציאו את אלבומם שלישי, "ימים ארוכים", אשר מושפע מוזיקלית מהזמר אריק איינשטיין וכולל דגימות רבות של שיריו. השיר "אין שום בעיה" מתוך האלבום הופק על ידי המפיק האמריקאי דה אלכימיסט.

==דיסקוגרפיה==
=== אלבומים ===
*כושר גופני (2008)
*מחשב לכל ילד (2011)
*ימים ארוכים (2016)

=== מיקסטייפים ===
*חרוימ'לה מכוכב משה (2013)

=== מיני-אלבומים ===
* הווי ובידור <small>(יחד עם די ג'יי מש)</small> (2016)

==קישורים חיצוניים==

* 
* [http://www.facebook.com/pages/CohenMushon/9245239289 דף הפייסבוק של ההרכב]
* [https://web.archive.org/web/20171201031050/http://mooma.mako.co.il/Article.asp?GroupID=1912&itemID=88626&ArtistID=27434 ראיון], באתר מומה
* 
* 
* 
* 

==ביאורים==

==הערות שוליים==

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:צמדי היפ הופ ישראלים
קטגוריה:הרכבים מוזיקליים מתל אביב
קטגוריה:להקות שהוקמו בשנת 2006
המשחקים הפאראלימפיים אטלנטה (1996)

ממוזער
המשחקים הפאראלימפיים (אולימפיאדת הנכים) ה-10 נערכו באטלנטה, ג'ורג'יה, ארצות הברית בשנת 1996.

באולימפיאדה התקיימו תחרויות ב-19 ענפים, כולל שני ענפים שהודגמו לראשונה ונכללו במניין המדליות הרשמי: אופניים, אתלטיקה, בוצ'ה (דומה לפטאנק), ג'ודו, הרמת כוח, חץ וקשת, טניס, טניס שולחן, כדורשער, כדורגל (7 שחקנים בקבוצה), כדורסל, כדורעף, כדורת דשא, סייף, קליעה, רוגבי בכיסאות גלגלים (הדגמה), רכיבה, שחייה ושיט (הדגמה).

==טבלת המדליות==
{| border="1" cellpadding="2" cellspacing="0"
|-
| bgcolor="#efefef" | <center>מקום</center>
| bgcolor="#efefef" | <center>מדינה</center>
| bgcolor="gold" | זהב || bgcolor="silver" | כסף
| bgcolor="#CC9966" | ארד || bgcolor="#efefef" | סה"כ
|-bgcolor=ccccff
| 1 ||| <small>(מארחת)</small> || 47 || 46 || 65 || 158
|-
| 2 ||| || 42 || 37 || 27 || 106
|-
| 3 ||| || 40 || 58 || 51 || 149
|-
| 4 ||| || 39 || 42 || 41 || 122
|-
| 5 ||| || 39 || 31 || 36 || 106
|-
| 6 ||| || 35 || 29 || 31 || 95
|-
| 7 ||| || 24 || 22 || 24 || 70
|-
| 8 ||| || 17 || 11 || 17 || 45
|-
| 9 ||| סין || 16 || 13 || 10 || 39
|-
| 10 ||| || 14 || 10 || 13 || 37
|-
| 11 ||| || 13 || 14 || 8 || 35
|-
| 12 ||| || 13 || 2 || 15 || 30
|-
| 13 ||| || 12 || 14 || 11 || 37
|-
| 14 ||| || 11 || 20 || 14 || 45
|-
| 15 ||| || 10 || 8 || 10 || 28
|-
| 16 ||| || 9 || 7 || 11 || 27
|-
| 17 ||| || 9 || 7 || 4 || 20
|-
| 18 ||| || 9 || 6 || 6 || 21
|-
| 19 ||| || 9 || 6 || 4 || 19
|-
| 20 ||| || 9 || 5 || 3 || 17
|-
| 21 ||| || 8 || 11 || 11 || 30
|-
| 22 ||| || 8 || 10 || 7 || 25
|-
| 23 ||| || 8 || 3 || 0 || 11
|-
| 24 ||| || 7 || 17 || 17 || 41
|-
| 25 ||| || 6 || 6 || 10 || 22
|-
| 26 ||| || 6 || 4 || 4 || 14
|-
| 27 ||| || 5 || 5 || 5 || 15
|-
| 28 ||| || 5 || 4 || 5 || 14
|-
| 29 ||| || 5 || 2 || 3 || 10
|-
| 30 ||| || 4 || 5 || 4 || 13
|-
| 31 ||| || 3 || 5 || 4 || 12
|-
| 32 ||| || 3 || 4 || 2 || 9
|-
| 33 ||| || 3 || 3 || 7 || 13
|-
| 34 ||| || 3 || 2 || 6 || 11
|-
| 35 ||| || 3 || 2 || 3 || 8
|-
| 36 ||| || 2 || 7 || 1 || 10
|-
| 37 ||| || 2 || 6 || 13 || 21
|-
| 38 ||| || 2 || 5 || 2 || 9
|-
| 39 ||| || 2 || 4 || 5 || 11
|-
| 40 ||| || 2 || 2 || 3 || 7
|-
| 41 ||| || 2 || 2 || 0 || 4
|-
| 42 ||| || 2 || 0 || 0 || 2
|-
| 42 ||| || 2 || 0 || 0 || 2
|-
| 44 ||| || 1 || 4 || 2 || 7
|-
| 45 ||| || 1 || 3 || 6 || 10
|-
| 46 ||| || 1 || 1 || 3 || 5
|-
| 47 ||| || 1 || 1 || 1 || 3
|-
| 48 ||| || 1 || 1 || 0 || 2
|-
| 49 ||| || 1 || 0 || 2 || 3
|-
| 50 ||| || 1 || 0 || 0 || 1
|-
| 50 ||| || 1 || 0 || 0 || 1
|-
| 52 ||| || 0 || 4 || 5 || 9
|-
| 53 ||| || 0 || 2 || 3 || 5
|-
| 54 ||| || 0 || 2 || 0 || 2
|-
| 55 ||| || 0 || 1 || 1 || 2
|-
| 56 ||| || 0 || 1 || 0 || 1
|-
| 57 ||| || 0 || 0 || 2 || 2
|-
| 57 ||| || 0 || 0 || 2 || 2
|-
| 59 ||| || 0 || 0 || 1 || 1
|-
| 59 ||| || 0 || 0 || 1 || 1
|- class="sortbottom"
!colspan=2| סך הכל || 518 || 517 || 542 || 1577
|}
ממוזער
<gallery>
קובץ:Wheelchair tennis Atlanta Paralympics (9).jpg
קובץ:Swimming Atlanta Paralympics (29).jpg
קובץ:Swimming Atlanta Paralympics (16).jpg
</gallery>

==ראו גם==
* ישראל במשחקים הפאראלימפיים אטלנטה (1996)

==קישורים חיצוניים==

* 

אטלנטה
קטגוריה:אטלנטה: ספורט
קטגוריה:1996 בארצות הברית
קטגוריה:1996 בספורט
קטגוריה:המשחקים הפאראלימפיים אטלנטה (1996)
מרצדס-בנץ S-קלאס

מרצדס-בנץ S-קלאס
מרצדס-בנץ S-קלאס הוא דגם של מכונית סלון מפוארת בגודל מלא המיוצרת על ידי חברת מרצדס-בנץ מאז שנת 1954 ועד היום. הדגם הוא הגדול והמפואר ביותר בהיצע המכוניות של החברה. מרצדס-בנץ S-קלאס נחשבת למכונית בעלת חשיבות רבה בתעשיית הרכב העולמית כאשר היא מציגה באופן מסורתי חידושים טכנולוגיים, חלקם משמעותיים בתחום הבטיחות והנוחות. יש הרואים ב-S-קלאס "המכונית הטובה בעולם".

מרצדס-בנץ S-קלאס מתחרה בדגמי אאודי A8 וב.מ.וו סדרה 7 בשוק מכוניות היוקרה האירופאיות. הדגם נחשב לפופולרי מאוד בשירות אנשי סגל דיפלומטי בעולם, ובשירות ממשלות רבות לשירותם של בעלי תפקידים בכירים.

==היסטוריה וגרסאות==
אף על פי שיוצרה מאז 1954, הסדרה כונתה באופן רשמי כ-S-קלאס רק משנת הדגם 1972, כאשר האות S מסמלת את האות הראשונה במילה "Sonder" בגרמנית, אשר פירושה "מיוחד". סימון הדגם מורכב משלושה מספרים המציינים את נפח המנוע, כאשר האותיות EL, L, מסמנות מרכב רכב ארוך יותר, והאות D מסמלת מנוע דיזל. בשנת 1981 הוצגה ה-S קלאס גם במרכב קופה אשר סימונה היה באות C. גרסאות נוספות ל-S קלאס, הן גרסאות AMG, בעלות ביצועי מנוע והתנהגות כביש משופרים.

מכונית מסוג זה שימשה כמכונית הנשיאותית של בוריס ילצין, דמיטרי מדבדב וולדימיר פוטין עד שנת 2018 ושל ראש ממשלת שוודיה לשעבר, פרידריק ריינפלדט.

====גרסאות====
*(1972-1979) סדרה W116
*(1979-1991) סדרה W126
*(1991-1999) סדרה W140
*(1999-2006) סדרה W220
*(2006-2013) סדרה W221
*(2013- 2021) סדרה W222
*(2021- הווה) סדרה W223
<gallery widths="150px" heights="150px" perrow="6">
קובץ:Mercedes-Benz W116 front 20080424.jpg|סדרה W116
קובץ:Mercedes-Benz 300 SE (W 126, Facelift) – Frontansicht, 12. Juni 2011, Düsseldorf.jpg|סדרה W126
קובץ:Mercedes-Benz W140.JPG|סדרה W140
קובץ:Mercedes S600 front.jpg|סדרה W220
קובץ:Sonderschutzfahrzeug des Bundespräsidenten-02-2.jpg|סדרה W221
קובץ:Mercedes-Benz S 500 (W 222) – Frontansicht, 6. April 2014, Neuss.jpg|סדרה W222
קובץ:Mercedes-Benz V223 IMG 4947.jpg|סדרה W223
</gallery>

== מרצדס-מייבאך ==
מרצדס S650 עם מנוע V12, אור יהודה, ישראל
בשנת 2015, מרצדס החזירה את השם מייבאך כמותג משנה של מערך מרצדס, המייצג יוקרה מתקדמת. הדגם הראשון שיוצר היה מרצדס-מייבאך S-קלאס, שתוכנן להתמודד מול בנטלי מולסאן ורולס רויס פנטום 8. באורך של 5,453 מ"מ עם בסיס גלגלים של 3,365 מ"מ, הדגם החדש גדול בכ-20 ס"מ (בשני הממדים) בהשוואה לדגמי S-קלאס הארוכים ביותר.

מרצדס-מייבאך זמינה כדגמי S500 ו-S600, עם אפשרות ל־4MATIC ועם מנועי V8 או V12. מרצדס גם טוענת כי ה-S קלאס היא המכונית השקטה בעולם, המיוצרת באופן תעשייתי.

עבור הגרסה הבסיסית ניתן לבחור צבע, ווכן לבחור אם במושב האחורי יהיה ספסל או שתי כורסאות נשכבות. כל המושבים מושבים ממוזגים, מחוממים ומעסים; משענות יד מחוממות; מערכת לשאיבת ניחוח אגרווד, מיינן אוויר ; ומערכת סאונד סראונד תלת־ממדית עם 24 רמקולים, 1,540 וואט של בורמסטר.

בשנת 2017 הופסקה מכירת ה-S600, אשר הוחלפה על ידי S650 עם מנוע של S65 AMG.

בתערוכת שנגחאי 2017, הוצגה מרצדס-מייבאך S680, הזהה ל-S650. דגם זה משווק בסין בלבד, היות שבסין ובמדינות אסיה המספר 8 קשור למזל ועושר.

== ראו גם ==
* מרצדס-בנץ EQS

==קישורים חיצוניים==

* [https://www.mercedes-benz.co.il/mercedes_models/s_class/ מרצדס S class באתר מרצדס ישראל]
* 

==הערות שוליים==

S-קלאס
קטגוריה:מכוניות סלון
קטגוריה:דגמי מכוניות שהושקו ב-1954
קטגוריה:מכונית השנה בעולם
קטגוריה:כלי רכב גרמניים
אאודי A8

מבט מאחור
תא הנוסעים
אָאוּדִי A8 (גרמנית: Audi A8) הוא דגם של מכונית פאר (סדאן בגודל מלא, במונחים אמריקאיים) מתוצרת חברת אאודי הגרמנית. הדגם, שהוצג בשנת 1994, הוא הגדול והמפואר ביותר בהיצע המכוניות של החברה. זוהי המכונית הסדרתית הראשונה בעולם אשר הורכבה על בסיס שלדת אלומיניום, והיא נחשבת למתקדמת במיוחד מבחינת טכנולוגיית המבנה והמכלולים המכניים שלה.<ref></ref><ref></ref>

בשוק רכבי היוקרה האירופאיים מתחרה אאודי A8 במרצדס S-קלאס ובב.מ.וו סדרה 7.

ה-A8 היא מכונית פופולרית בשירות סגלים דיפלומטים בעולם ובשירות ממשלות רבות בעולם, כאשר בין היתר היא משמשת את קנצלרית גרמניה, את נשיא מדינת ישראל<ref></ref> ואת ראש ממשלת ישראל.<ref></ref>

==היסטוריה וגרסאות==
ה-A8 הוצגה לראשונה באירופה ב-1994 כמחליפתה של ה'אאודי V8', כאשר בצפון אמריקה היא הוצגה בשנת 1997. בניגוד לאאודי V8 אשר הורכבה על שלדת פלדה קיימת, ה-A8 הורכבה על בסיס שלדת אלומיניום חדשה, אשר אפשרה הפחתת משקל עצמי תוך שמירה על קשיחות מבנית.

===גרסאות===
* (1994-2002) סדרת D2 סימן 4D
* (2002-2009) סדרת D3 סימן 4E
* (2010-2017) סדרת D4 סימן 4H
* (-2017) סדרת D5. סדרת D5 עברה מתיחת פנים ב-2 בנובמבר 2021.<ref></ref>

<gallery widths="135px" heights="135px" perrow="5">
 קובץ:Audi A8 D2 front 20071030.jpg|A8 מסדרת D2
 קובץ:Audi A8 L D3 II.Facelift 20090720 front.JPG|A8 מסדרת D3
 קובץ:2011 Audi A8 -- 12-22-2010 1.jpg|A8 מסדרת D4
 קובץ:Audi A8 50 TDI (D5) – Frontansicht, 24. Dezember 2017, Velbert.jpg|A8 מסדרת D5
</gallery>

==קישורים חיצוניים==
* 

*[http://www.audi.com אתר אאודי העולמי]
*[http://www.audi.co.il אתר אאודי ישראל]

==הערות שוליים==

A8
קטגוריה:מכוניות סלון
קטגוריה:דגמי מכוניות שהושקו ב-1994
קטגוריה:כלי רכב גרמניים
הבור (ספר)

הבור - הסודות האפלים מאחורי משבר המנהיגות החמור בתולדות צה"ל הוא ספר מאת העיתונאים דן מרגלית ורונן ברגמן, שיצא לאור בשנת 2011 בהוצאת כנרת, זמורה-ביתן. הספר נכתב בעקבות פרשת "מסמך הרפז", והוא טוען לקיומם של ליקויים חמורים, עד כדי שחיתות, בפעולתו של צה"ל, תוך התמקדות ברמטכ"ל, גבי אשכנזי, ובאיש אגף המודיעין, סא"ל (מיל.) בועז הרפז.

==נושאים הנידונים בספר==
בין הטענות המועלות בספר:
* במערך המבצעים המיוחדים של אגף המודיעין התאפשרה, מסיבות מבצעיות, הוצאת כספים ללא בקרה תקציבית מדוקדקת. מצב זה אפשר מעשי שחיתות רבים, של הוצאת כספים שלא למטרות מבצעיות, אלא למטרות אישיות של חיילי המערך, כגון מימון ימי כיף, רכישת מעדנים, רכישת ציוד מפואר וכדומה. 
* חטיפת חיילי צה"ל בהר דב, שנעשתה בעת שאשכנזי היה אלוף פיקוד הצפון, התאפשרה עקב מחדלים רבים של צה"ל.
* בעת שסא"ל בעז הרפז שירת במערך המבצעים המיוחדים הוא כתב לרמטכ"ל מכתב הכפשה אנונימי נגד ראש אמ"ן, אהרן זאבי-פרקש, וחקירה שנפתחה גילתה שהרפז עבר עבירת ביטחון שדה חמורה. כדי להימנע ממשפט הסכים הרפז לסיים את שירותו בצה"ל. הרפז נחשד בעבירות נוספות, ובהן עסקים פרטיים במקביל לשירותו הצבאי וחריגות במהלך לימודיו במרכז הבינתחומי הרצליה. חרף זאת, הוא המשיך ליהנות מקשרים טובים עם קצינים בכירים בצה"ל, ואלה הביאו לתנאי פרישה משופרים ולזכויות יתר, ובהן כניסה לבסיסים סודיים ביותר. אחד התומכים הבולטים בהרפז היה סגן הרמטכ"ל, גבי אשכנזי.
* היחסים בין גבי אשכנזי ליואב גלנט הורעו כאשר דן חלוץ נבחר לרמטכ"ל והועדף על פני אשכנזי. אשכנזי חשד שגלנט, המזכיר הצבאי של ראש הממשלה, היה מעורב בהחלטה זו. יריבות זו החריפה בעת מבצע עופרת יצוקה.
* "מסמך גלנט", שבו לכאורה נרקמה במשרד יחסי ציבור קנוניה להשפלת הרמטכ"ל ואלופים אחדים, לשם מינוי עתידי של גלנט לרמטכ"ל, זויף על ידי בעז הרפז, ונמסר על ידו ללשכת הרמטכ"ל.
* הרפז סיפק לאשכנזי מידע מלשכתו של שר הביטחון, אהוד ברק, לשם תמיכה באשכנזי במאבק שבינו ובין ברק.

בעניין מלחמת לבנון השנייה קובע הספר: 

בסוף דבר לספר כתבו מחבריו:

==מהדורות==
מהדורה ראשונה של הספר, שעל עטיפתה נכתב "מהדורה מוקדמת", יצאה לאור ביום פרישתו של גבי אשכנזי מכהונת הרמטכ"ל. מהדורה נוספת, ללא הכיתוב "מהדורה מוקדמת", יצאה לאור כעבור כחודש, ובסופה נוסף מפתח עניינים, וכן נכלל בה טענות חדשות על התנגדותו של יואב גלנט לתוכנית ההשתלטות על ה"מרמרה" ועל רכישת מוצרי מותרות למערך המבצעים המיוחדים.

פעמים רבות לאורך הספר מצוין שמידע מסוים חסר בו, עקב הוראה של הצנזורה הצבאית. לדברי דן מרגלית, הספר יצא באיחור מה, כתוצאה מעיכוב בצנזורה.

==תגובת דובר צה"ל==

המחברים העבירו לדובר צה"ל כשישים שאלות בנושאי הספר. תגובתו של דובר צה"ל מובאת בספר במלואה, והיא מתחילה במילים:
:הרמטכ"ל וצה"ל אינם מוצאים לנכון לשתף פעולה עם פרסום דיבתי ומגמתי זה, אשר מכוון לפגוע ברמטכ"ל ערב פרישתו מצה"ל ולהוציא דיבתו רעה. ברור ונהיר כי "הספר" מונע מרוח גבית של גורמים אינטרסנטיים, והוא נכתב בחופזה על ידי כתבים שכבר הביעו את עמדתם הברורה והבלתי מאוזנת שאין בלתה, הן בכתיבתם והן בראיונות שונים שהעניקו.

==תביעת דיבה==
ב-6 בינואר 2013 הגיש בועז הרפז תביעת דיבה בסך 2.7 מיליון ש"ח נגד מחברי הספר וההוצאה לאור. בעקבות הליך גישור בין הצדדים ביטל הרפז את תביעתו.

==קישורים חיצוניים==
* - הפרק הראשון של הספר
* 
* 
* 
* 
* 
* 
* 
* 
* 

==הערות שוליים==

קטגוריה:ספרי עיון בעברית: צבא וביטחון
קטגוריה:צה"ל: היסטוריה
קטגוריה:ספרי 2011
קטגוריה:ספרי הוצאת כנרת
קטגוריה:ספרי זמורה ביתן
ב.מ.וו סדרה 7

ב.מ.וו סדרה 7 הוא דגם של מכונית פאר, המוגדרת כמכונית סלון, בגודל מלא המיוצרת על ידי חברת ב.מ.וו מאז שנת 1977. הדגם הוא הגדול והמפואר ביותר בהיצע המכוניות של החברה. סדרה 7 נחשבת לבעלת משמעות בתעשיית הרכב בעולם מכיוון שהיא כוללת חידושים טכנולוגיים רבים ובחלקם מהפכניים. סדרה 7 הוכרזה בשנת 2009 כמכונית המתקדמת ביותר מבחינה טכנולוגית, והיא מתחרה בדגמי מרצדס-בנץ S-קלאס ואאודי A8 בשוק מכוניות הסלון היוקרתיות.

ב.מ.וו סדרה 7 נחשבת לפופולרית מאוד בשירות סגלים דיפלומטים בעולם, ובשירות ממשלות רבות בעולם אשר משתמשות בה להובלת בעלי תפקידים בכירים. לדוגמה בישראל, שימשה בעשור הראשון של המאה ה-21 כרכב השירות של הרמטכ"ל.

==היסטוריה וגרסאות==
סדרה 7 הוצגה לראשונה בשנת 1977 כמחליפה גדולה וחזקה יותר לסדרת ה'ניו-6' של ב.מ.וו, וכתגובה לדומיננטיות של חברת מרצדס בקטגוריית הסלון-פאר.

===גרסאות===
* (1977-1986) סדרת E23
* (1987-1994) סדרת E32
* (1995-2001) סדרת E38
* (2002-2008) סדרת E65/E66
* (2009-2015) סדרת F01
* (2015-2022) סדרת G11/G12
* (2022-היום) סדרת G70.

<gallery widths="150px" heights="150px" perrow="6">
 קובץ:1999 BMW e38.jpg| סדרה 7 מסדרת E38
 קובץ:2006-2008 BMW 7-Series.jpg| סדרה 7 מסדרת E66
 קובץ:BMW 7er (F01) front 20100515.jpg| סדרה 7 מסדרת F01
קובץ:2016 BMW 7-Series (G11) sedan, front view.jpg| סדרה 7 מסדרת G11/G12
</gallery>

==קישורים חיצוניים==

* [http://www.bmw.com אתר ב.מ.וו העולמי]
* [http://www.bmw.co.il אתר ב.מ.וו ישראל]

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1977
סדרה 7
קטגוריה:מכונית השנה באירופה
קטגוריה:כלי רכב גרמניים
אהרון כץ (גנרל)

אהרון דוידוביץ' כץ (ברוסית: Аро́н Дави́дович Кац; 1901, ראסנו או ריאסני, מחוז מוהילב, האימפריה הרוסית – 1971, מוסקבה, ברית המועצות) היה גנרל יהודי בצבא האדום.

== קורות חיים ==
נולד במשפחה יהודית ענייה. התגייס לצבא האדום בשנת 1919 ולקח חלק במלחמת האזרחים. בשנים 1922–1925 למד באקדמיה להנדסה צבאית. בשנים 1939–1941 היה ראש קתדרה באקדמיה צבאית של חיל השריון בצבא האדום. במרץ 1941 מונה לתפקיד קצין חימוש של הגיס הממוכן מס' 21. עם פלישת גרמניה הנאצית לברית המועצות השתתף בקרבות עם הגרמנים באזור דבינסק.

בין 1942 ל-1944 היה ראש מנהל גיוס וארגון במטה הכללי של צבא האדום. ב-27 בינואר 1943 הועלה לדרגת גנרל-מיור והיה סגנו של אברהם חסין במדור שעסק בארגון ואספקת יחידות שריון.

בזמן מלחמת העולם השנייה הוא תרם רבות לגיוס ומבנה של הצבא האדום. על תפקידו במלחמה עוטר בעיטור המלחמה הפטריוטית הגדולה מדרגה ראשונה ובעיטור הכוכב האדום. 

בעקבות חברותו בוועד היהודי האנטי-פשיסטי. הוא פוטר מהצבא ב-1947 ונעצר ב-1950. הוא שוחרר מהכלא ושמו טוהר ב-1956.

נפטר בשנת 1971.

==ראו גם==
*הוועד היהודי האנטי-פשיסטי

==הערות שוליים==

קטגוריה:גנרלים יהודים סובייטים
קטגוריה:יהודים בכוחות המזוינים של ברית המועצות
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור הכוכב האדום
קטגוריה:יהודים אנשי הצבא האדום במלחמת העולם השנייה
קטגוריה:אנשי הצבא האדום במלחמת האזרחים ברוסיה
קטגוריה:סובייטים שנולדו ב-1901
קטגוריה:סובייטים שנפטרו ב-1971
ויקטור מנואל גרנה

ויקטור מנואל גרנה (באנגלית: Víctor Manuel Gerena; נולד ב-24 ביוני 1958 בניו יורק שבארצות הברית) הוא עבריין נמלט שהיה אחד מעשרת הנמלטים המבוקשים ביותר על ידי ה-FBI.

גרנה מבוקש בשל שוד מזוין בו היה מעורב ב-1983, במהלכו שדד שבעה מיליון דולר מחברת אבטחה בעיר וסט הרטפורד שבקונטיקט, בה היה מועסק, שוד המזומנים הגדול ביותר בהיסטוריה של ארצות הברית באותה עת. הוא חשוד בכך שנטרל שני שומרים אחרים, חבריו לעבודה, כאשר כפת אותם באזיקים, והזריק להם תערובת של אספירין ומים, במטרה לטשטש אותם, מה שלא פעל. גרנה הכניס את הכסף ששדד לתא מטען של מכונית ונמלט מהמקום. גרנה חצה את הגבול למקסיקו, המריא מנמל התעופה הבינלאומי של מקסיקו סיטי בטיסה של חברת קובאנה דה אוויאסיון ונחת בנמל התעופה הבינלאומי חוסה מארטי שבקובה, בה, על פי הערכות ה-FBI, גרנה עדיין מסתתר. הפרס המוצע תמורתו או תמורת מידע שיוביל ללכידתו הוא עד מיליון דולר.

ב-15 בדצמבר 2016 הוסר שמו מהרשימה, והוא המבוקש שהופיע בה במשך הזמן הממושך ביותר, 32 שנים.

קטגוריה:ניו יורק: אישים
קטגוריה:מורשעים בעבירות רכוש בארצות הברית
קטגוריה:אמריקאים שנולדו ב-1958
קטגוריה:עשרת הנמלטים המבוקשים ביותר על ידי ה-FBI
המסדר העצמאי של העמיתים יוצאי הדופן

המסדר העצמאי של העמיתים יוצאי הדופן (באנגלית: Independent Order of Odd Fellows; בראשי תיבות: IOOF) הוא אמריקאי הפועל למען מטרות אלטרואיסטיות. הארגון הוקם בשנת 1819, על בסיס אגודה דומה בשם "Oddfellows" שפעלה בבריטניה. 
לארגון קיים ארגון לנשים בשם .

== היסטוריה ==
בשנת 1819 הקימו כמה מתיישבים מבריטניה את הסניף הראשון של האגודה הבריטית Oddfellows בבולטימור (Washington Lodge No. 1) שפעל כסניף חסות לסניף האם ממנצ'סטר שבבריטניה. כעבור 11 שנים פעלו בארצות הברית כששת אלפים חברים ביותר מארבע מדינות. בשנת 1843 פרש הארגון האמריקאי מהחסות של הארגון הבריטי וכך קיבל את התואר "עצמאי". בשנת 1877 היו בארגון כ-456,000 חברים. שיא החברים של הארגון היה ככל הנראה בשנת 1915, עם כ-3,400,000 חברים רשומים.

== פעילות == 
הארגון מקיים פעילות התנדבות למען נוער וילדים בסיכון, איכות הסביבה, נכים, הנצחת נופלים, חינוך ונושאים נוספים.

== קישורים חיצוניים ==

* 

קטגוריה:ארצות הברית: ארגונים